Ikä selittää valeuutisten jakamista enemmän kuin puoluekanta.

Tutkimuksen mukaan Facebookin käyttäjät yleensä ottaen jakoivat hyvin vähän uutisvirrassa vastaantulevia valeuutisia.­

Mitä vanhempi Facebookin käyttäjä, sitä alttiimpi hän on jakamaan valeuutisia sosiaalisessa mediassa. Tämä selviää New Yorkin ja Princetonin yliopistojen tuoreesta tutkimuksesta.

Selvityksen mukaan vanhemmat Facebookin käyttäjät jakavat nuorempiaan enemmän valeuutisia koulutukseen, sukupuoleen, etniseen taustaan tai tulotasoon katsomatta. Ikä ennusti ei-toivottua verkkokäyttäytymistä enemmän kuin mikään muu tekijä, mukaan lukien puoluetausta.